সমস্তিপুর থেকে বিহারের নির্বাচনের প্রচার শুরু করছেন মোদি!

ওয়েব ডেস্ক : আসন্ন বিহার বিধানসভা নির্বাচন (Bihar Assembly Election 2025)। আগামী ৬ ও ১১ নভেম্বর নির্বাচন হতে চলেছে সে রাজ্যে। তার জন্য বিহারে প্রচারাভিযান শুরু করতে চলেছেন প্রধানমন্ত্রী নরেন্দ্র মোদি (Narendra Modi)। সমাজবাদী নেতা ও প্রাক্তন মুখ্যমন্ত্রী করপূরি ঠাকুরের জন্মভূমি থেকে শুক্রবার এনডিএ (NDA) জোটের এই প্রচার শুরু হচ্ছে। যাঁকে গত বছর ‘ভারতরত্ন’ সম্মান প্রদান করেছিল কেন্দ্র। জানা যাচ্ছে, মোদির এই সভায় উপস্থিত থাকবেন বিহারের মুখ্যমন্ত্রী নীতীশ কুমার (Nitish Kumar)।

সূত্রের খবর, আজকে আরও একটি জনসভায় ভাষণ দিতে পারেন মোদি (Modi)। তার পর আবার ৩০ অক্টোবর, ২ ও ৩ নভেম্বর ফের বিহার (Bihar) সরফে আসবেন তিনি। প্রসঙ্গত, ১৪৩টি বিধানসভা আসনের মধ্যে ৬ নভেম্বর হবে ১২১টি আসনে ভোটগ্রহণ। দ্বিতীয়দফা তথা ১৪ নভেম্বর হবে বাকি আসনগুলিতে নির্বাচন। ফলপ্রকাশ হবে আগামী ১৪ নভেম্বর।

আরও খবর : সুপ্রিম কোর্টের পরবর্তী প্রধান বিচারপতি হচ্ছেন সূর্যকান্ত! কে তিনি?

মূলত, সমস্তিপুর (Samastipur) থেকে প্রচার শুরু করা বিজেপির জন্য রাজনৈতিকভাবে তাৎপর্যপূর্ণ বলে মনে করা হচ্ছে। কারণ, বিজেপি দীর্ঘদিন ধরেই করপূরি ঠাকুরের সমাজবাদী উত্তরাধিকারের সঙ্গে নিজেদের সংযোগ স্থাপনের চেষ্টা করে আসছে। প্রধানমন্ত্রীর সভাস্থল থেকে কয়েক কিলোমিটার দূরেই রয়েছে করপূরি ঠাকুরের পৈতৃক গ্রাম ‘করপূরি গ্রাম’। আজ সভা থেকে মোদি কী বার্তা দেন সেদিকেই নজর থাকবে সকলের।

বিজেপির (BJP) রাজ্য সভাপতি দিলীপ জয়সওয়াল জানিয়েছেন, “প্রধানমন্ত্রী শুক্রবার সমস্তিপুর (Samastipur ) ও বেগুসরাইয়ে (Begusarai) প্রচার সভা করবেন। এরপর ৩০ অক্টোবর মুজাফ্‌ফরপুর ও ছাপরায় সভা করবেন তিনি।” অন্যদিকে, মুখ্যমন্ত্রী নীতীশ কুমারের (Nitish Kumar) নেতৃত্বে জেডিইউ রাজ্যজুড়ে ৮০টি সভার পরিকল্পনা করেছে। ইতিমধ্যেই নীতীশ কুমার সমস্তিপুর থেকে নিজ দলের প্রচার শুরু করেছেন। মুজাফ্‌ফরপুরেও একাধিক সভা করেছেন।